Пятніца, 17 лістапада. Глядзельная зала раённага Дома культуры запоўнена. У кожным радзе — усхваляваныя рупліўцы, якія адказнай працай памнажаюць добрыя справы. А на сцэне — кіраўнікі перадавых гаспадарак раёна Франц Вершалоўскі і Алег Януковіч. Менавіта СУП Цітова сёлета наперадзе ўсіх па выкананні паказчыкаў асноўнай дзейнасці і павышэнні эканамічнай эфектыўнасці, на другім месцы ААТ Чэрасы. Ад іх духмяны каравай з мукі новага ўраджаю — галоўнаму гаспадару раёна Ігару Кузняцову.